اسلام آباد (اے پی پی) وزیراعظم نا خصوصی کمکار حوالکاری وشینکاری و چیئرمین سی پیک اتھارٹی لیفٹیننٹ جنرل (ر) عاصم سلیم باجوہ پارینے کہ کوہالہ ہائیڈل پاور پروجیکٹ نا سہ فریقی دستخط نا دود تاریخی ءُ دے اسے۔ تینا ٹویٹ اٹی عاصم سلیم باجوہ پارے کہ اسہ وتواجہ بجلی پروڈیوسر(آئی پی پی) ٹی 2.4 بلین امریکی ڈالر نا بجلی نا بشخ اٹ غٹ آن بھلا زرکاری ءِ کننگ انگ ءِ ۔ اومستی پارے کہ وزیر اعظم عمران خان نا سی پیک پروجیکٹ آتے ترند کننگ نا پیدوار سمت اتون، غٹ اسٹیک ہولڈر آک دادے اکن بھاز خواری کریر۔
